**Správa o činnosti ZO JDS Dargov za rok 2023**

Pridržiavali sme sa schváleného plánu práce, ktorý sme prispôsobovali k novým podnetom a možnostiam.

* **V turisticko -poznávacej oblasti** sme uskutočnili zájazd do Poľska do soľných bani Wielička, ktorého sa zúčastnili aj členovia JDS Bačkov a obyvatelia Trnavky
* **V športovej oblasti** sme sa zúčastnili športových hier v Trebišove a stolnotenisovom turnaji vo Vojčiciach orientačnom preteku v Trebišove . Na týchto akciách sme sa umiestnili na pop-
* redných miestach.
* **V spoločenskej oblasti** sme uskutočnili posedenie v prírode v športovom areáli v Dargove, tejto akcie sa zúčastnili spolu s vnúčatami v rámci MDD. Pre vnúčatá našich členov sme urobili hodnotný športovo – zábavný program so súťažami, na ktorých súťažili naši členovia so svojimi vnúčatami. Zúčastnili sme sa osláv úcty k starším v Parchovanoch a aj samy sme zorganizovali takýto deň, na ktorom sme odovzdali našim členom ďakovne listy a malú pozornosť predsedu KSK. Vlastnú akciu nám spestrila folklórna skupina Dubiny. Zúčastnili sme sa majálesu v Trebišove, vianočného pastorále v Sečovciach a aj krajského v Zemplinskej Teplici. Naši členovia sa zúčastňovali aj akcií , ktoré organizovali susedné ZO , najmä Sečovce. Išlo o návštevu divadla, zájazd do Borše, ľadového domu n Hrebienku a pod. Uhrádzali sme takmer všetky poplatky na týchto aktivitách našich členov.
* **Spolupráca s obecným úradom**. Spolupráca je veľmi dobrá. OU nám financuje všetky väčšie aktivity a aj my sa snažíme pomáhať pri organizácií poriadaných OU.Zapájali sme sa do pomocných prác pri úprave hrobu ukrajinského vojaka na cintoríne. Upravili sme pamätník ženistov pri štátnej ceste obci Dargov, ktorí zahynuli po skončení 2. Svetovej vojny. Pomáhali sme pri organizovaní folklórnych slávnosti – varili sme lekvár.
* Je veľkou škodou, že sme nevyužívame pridelené seniorské kúpeľné pobyty a ani ponúkané relaxačné pobyty. Málo aktívni sme aj pri organizovaní menších turistických a kultúrných podujatí.

 **Plán práce na rok 2024**

 Máme na Obecnom úrade podanú žiadosť na dotáciu vo výške 12000€. . Mali by sme tieto prostriedky účelne využiť a urobiť aj finančne náročnejšie akcie.

* Uskutočníme stretnutia v prírode
* Zorganizujeme akciu k MDD
* Uskutočníme deň úcty k starším
* Zorganizujeme aj menej náročné akcie s menším počtom účastníkov ako výstup na Parustan, náučný chodník Župný kameň, Wellnes Kaluža
* Uskutočníme väčší poznávací resp. relaxačný zájazd.
* Naďalej sa budeme starať o  pamätníky na cintoríne a pri ŠC pred obcou Dargov, budeme nápomocní pri organizovaní folklórnych slávnosti.
* Zúčastníme sa kultúrnych a športových podujatí organizovanými OR a inými ZO.
* V priebehu roku plán aktualizujeme podľa požiadaviek členov.

V Dargove 26.2.2023 Predseda ZO: